Kommissionens beslutning
af 28. februar 2001
om sjette ændring af beslutning 95/124/EF om listen over godkendte akvakulturbrug i Tyskland
(meddelt under nummer K(2001) 454)
(EØS-relevant tekst)
(2001/188/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/67/EØF af 28. januar 1991 om dyresundhedsmæssige betingelser for afsætning af akvakulturdyr og -produkter(1), senest ændret ved direktiv 98/45/EF(2), særlig artikel 6, og
ud fra følgende betragtninger:
(1) Medlemsstaterne kan for akvakulturbrug, der ligger i en zone, som ikke er godkendt med hensyn til infektiøs hæmatopoietisk nekrose (IHN) og egtvedsyge (VHS), opnå status som godkendt akvakulturbrug, der er fri for de nævnte sygdomme.
(2) Listen over godkendte akvakulturbrug i Tyskland blev fastsat ved Kommissionens beslutning 95/124/EF(3), senest ændret ved beslutning 2000/302/EF(4).
(3) Tyskland har sendt Kommissionen dokumentation for meddelelse af status som godkendt akvakulturbrug i en ikke-godkendt zone med hensyn til IHN og VHS til visse akvakulturbrug samt de nationale bestemmelser, der sikrer, at reglerne for opretholdelse af godkendelsen bliver overholdt.
(4) Kommissionen og medlemsstaterne har gennemgået det dokumentationsmateriale, som Tyskland har fremsendt for hvert enkelt akvakulturbrug.
(5) Det fremgår af gennemgangen, at nogle af de pågældende akvakulturbrug opfylder kravene i artikel 6 i direktiv 91/67/EØF.
(6) Disse tre akvakulturbrug kan derfor indrømmes status som godkendt akvakulturbrug i en ikke-godkendt zone.
(7) Disse tre akvakulturbrug bør føjes til listen over de allerede godkendte akvakulturbrug. De tre akvakulturbrug, der skal godkendes, ligger i henholdsvis Sachsen og Baden-Württemberg.
(8) De i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Bilaget til beslutning 95/124/EF affattes som angivet i bilaget til nærværende beslutning.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. februar 2001.